**OPIS POSAMEZNIH DEJAVNOSTI MISELNEGA KROŽKA**

***Učitelj: Andreja Šušteršič***

**Dejavnost:**

* **Obisk Slovenskega festivala znanosti**

Od 20.- 22. oktobra 2015, bo v Ljubljani potekal že 21. Slovenski festival znanosti z mednarodno udeležbo »Na krilih modrosti«. Festivalski dnevi bodo posvečeni življenju in delu treh pomembnih slovenskih strokovnjakov in sicer **izumitelju Antonu** **Codelliju, fiziku Jožefu Stefanu in zdravniku Antonu Marku Plenčiču**. Na festivalu bomo proslavili tudi letošnje **Mednarodno leto svetlobe**. Skladno s tem bodo tudi posamezni festivalski dogodki poudarili pomen teh področij. Prevladovali bodo dogodki s področja tehniške ustvarjalnosti in izumiteljstva, naravoslovja, medicine ter etike in vrednot.

 Dokončen program bo znan konec septembra, ko bomo lahko izbrali vsebine. V prejšnjih letih smo lahko izbirali med predavanji, prikazi eksperimentov, razstavami, zabavnimi kvizi in delavnicami na katerih so učenci aktivno sodelovali.

* **Naravoslovne delavnice**

Naravoslovne delavnice bodo potekale ob sobotnih dopoldnevih. Učenci bodo v parih in v skupinah izvajali različne poskuse s področja fizike, kemije in naravoslovja.

* **Opazovanje nočnega neba in astronomija**

Enega od zimskih večerov bomo namenili osnovam orientacije na nočnem nebu, uporabi zvezdne karte in nekaterih pripomočkov, ki jih najdemo na spletu. Večer bomo zaključili z opazovanjem nočnega neba.